Zhantas/Cleaned-Kyrgyz_Wikipedia huggingface dataset:
Кушубеков Касым

Касым Кушубеков — жазуучу. Талас районуна караштуу Кум-Арык айылында 1949-жылы 24-майда туулган. 1972-жылы КМУнун филология факультетин бүтүргөн.

 Тарыхы 
Касым Кушубеков Талас районуна караштуу Кум-Арык айылында 1949-жылы 24-майда туулган.
1972-жылы КМУнун филология факультетин бүтүргөн.
Эмгек жолун 1966-жылы Ленинполь районунун Чалдовар мектеп-интернатында пионер тарбиячы болуп иштөө менен баштаган, 1972-жылдан ошол эле мектепте кыргыз тили жана адабияты сабагынан мугалим, 1973-жылдан Кыргыз ССРинин мамлекеттик радиосунда редактор, 1974-жылдан «Ленинчил жаш» гезитинде адабий кызматкер, бөлүм башчы, жооптуу катчы, 1980-жылдан КирТАГдын союздук жана чет элдик маалыматтар редакциясынын башкы редактору, 1984-жылдан «Кыргызстан маданияты» гезитинде проза бөлүмүнүн башчысы, 1987-жылдан «Ала-Тоо» журналында бөлүм башчы болуп эмгектенген.
1991-жылы жазуучулар курултайында Кыргызстан Жазуучулар союзунун катчысы болуп шайланган.
1993-жылдан Адабий фондунун директору болуп дайындалган.
Азыркы учурда Кыргыз Республикасынын Жогорку Кеңешинде басма-редакциялык бөлүмүнүн башчысы.
Биринчи аңгемелер жыйнагы «Өткүн» деген ат менен 1978-жылы басылып чыккан. Кээ бир чыгармалары орус жана украин тилдеринде жарыяланган.
1986-жылдан СССР Жазуучулар союзунун мүчөсү.
1977-жылдан СССР Журналисттер союзунун мүчөсү.

 Жарык көргөн китептери 
 Кыргыз тилинде 
 Өткүн: Новеллалар. – Ф.: Мектеп, 1978. – 42 6.
 Тоолорго таң эрте атат: Повесть жана аңгемелер. – Ф.: Кыргызстан, 1985. – 182 б.
 Жомок ушинтип башталат...: Повесттер. – Кыргызстан, 1988. – 204 б.

 Орус тилинде 
 Верность: Стихи. – Ф.: Киргизгосиздат, 1958. – 29 с.
 На солнечных склонах: Стихи. – Ф.: Кыргызстан. 1979. – 60 с.
 Арча: Стихи. – М.: Сов. писатель, 1980. – 96 с.

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6

Категория:Кыргыз Республикасынын жазуучулары
Категория:Кыргыз маданияты
Категория:Маданият
Категория:Адабият
Категория:Кыргыз жазуучулары
Категория:Инсандар
Кыдыралиев Тенти

ТЕНТИ КЫДЫРАЛИЕВ (1932–1973) - жазуучу.

Тенти Кыдыралиев Жети-Өгүз районундагы Ак-Шыйрак айылында 1932-жылы туулган.
1950-жылы Пржевальск педагогикалык окуу жайын, 1952-жылы Пржевальск пединститутунун тил жана адабият факультетин бүтүргөн.
1952-жылы Ак-Шыйрак жети жылдык мектебине окуу бөлүмүнүн башчылыгына жиберилген.
1958-жылдан Сары-Булак сегиз жылдык мектебинде мугалим болуп иштеген.
1968-жылдан өмүрүнүн акырына чейин «Ысык-Көл правдасы», «Маяк коммунизма», «Эмгекчил» гезиттери менен кызматташкан.
1960-жылдан баштап чыгармалары басма-сөзгө жарыялана баштаган. Биринчи китеби «Көл аңгемелери» деген ат менен 1965-жылы жарык көргөн. 
1969-жылдан СССР Жазуучулар союзунун мүчөсү.

ЖАРЫК КӨРГӨН КИТЕПТЕРИ

Кыргыз тилинде

Көл аңгемелери. – Ф.: Кыргызстан, 1965. – 146 б.
 
Кыя жолдогу кыз: Повесть. – Ф.: Мектеп, 1967. – 152 б.

Категория:Кыргыз маданияты
Категория:Маданият
Категория:Адабият
Категория:Жазуучулар
Категория:Инсандар
Кылычев Абдырасул

АБДЫРАСУЛ КЫЛЫЧЕВ (1919–1951) - акын, котормочу, жазуучу.

Абдырасул Кылычев Тянь-Шань районунун Ак-Кыя айылында 1919-жылы туулган.

1939-жылы Фрунзедеги мугалимдер институтун, кийин Республикалык партиялык мектепти, 1942-жылы аскердик окуу жайын бүтүргөн.

Улуу Ата Мекендик согуштун катышуучусу.

Мектепте мугалим, «Тянь-Шань правдасы», «Ленинчил жаш» гезиттеринин редакцияларында, Кырмамбаста иштеген.

«Ырлар» аттуу алгачкы поэтикалык жыйнагы 1949-жылы жарык көргөн. Элге кеңири тарап кеткен «Алмага», «Журтум, сага жаным курман», «Сармерден» ж.б. көптөгөн белгилүү лирикалык чыгармалардын автору. Көптөгөн орус акындарынын жана Г.Х.Андерсендин жомокторун кыргыз тилине которгон.

1942-жылдан СССР Жазуучулар союзунун мүчөсү.

ЖАРЫК КӨРГӨН КИТЕПТЕРИ

Кыргыз тилинде

Жаш акындар. – Ф.: Кыргызмамбас, 1947. – 45-47 б.

Ырлар. – Ф.: Кыргызмамбас, 1949. – 47 б.

Эне: Ырлар жана поэма. – Ф.: Кыргызстан, 1967. – 136 б.

Мурас: Ырлар жана поэма. – Ф.: Кыргызстан, 1980. – 140 б.

Орус тилинде

Антология кыргызской поэзии. – Б.: Кыргызстан-Сорос фонду, 2000. – 2-т. – 144 б.

 Колдонулган адабияттар 
 Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6

Категория:Кыргыз Республикасынын жазуучулары
Категория:Кыргыз маданияты
Категория:Адабият
Категория:Кыргыз акындары
Категория:Акындар
Категория:Инсандар
Макеева Фатима Хусеиновна

Макеева Фатима Хусеиновна - адабиятчы.

Фатима Макеева Жети-Өгүз районунда 1935-жылы 25-декабрда туулган. 
1961-жылы Кыргыз Кыз-келиндер институтунун филология факультетинин орус тили жана адабияты бөлүмүн бүтүргөн. 
1961-1965-жж. чейин Москвадагы М.Горький атындагы Дүйнөлүк адабияттар институтунун аспирантурасында адабият таануу адистиги боюнча окуган.
Ф.Макееванын илимий ишмердиги 1961-жылдан башталган. 
1965–1977-жж. Кыргыз ССР ИАсынын Чыгыш таануу бөлүмүндө улук илимий кызматкер, 
1977–1993-жылдары В.В.Маяковский атындагы кыз-келиндер педагогикалык институтунун орус жана чет элдик адабияттар кафедрасында доцент болуп иштеген. Кандидаттык диссертациясын «Ясыр Шивазанын чыгармачылыгы» деген темада жактаган. 
1993-жылдан Чүй университетинин филология кафедрасында профессор.
Дунган таануу боюнча 50гө жакын илимий макалаларды орус, кыргыз, дунган тилдеринде жазып, борбордук жана республикалык гезит-журналдарда, 5 макала кытай тилинде жазылып, Кытайдагы борбордук журналдардын беттеринде жарыяланган.
Ф.Макеева 1990-жылдан Кыргыз Республикасынын Жазуучулар союзунун мүчөсү.
Ал Кыргыз Республикасынын билим берүүсүнө эмгек сиңирген ишмер.
Дунган таануу боюнча эларалык конференциялардын катышуучусу. Австралиялык, Кытайлык жана Япондук илимпоздор менен илимий байланышта.

 Жарык көргөн китептери 

Орус тилинде
 Певец весны: Заметки о лирике Ясыра Шивазе. – Ф.: Кыргызстан, 1967 – 69 с.
 Становление и развитие дунганской советской литературы. – Ф.: Кыргызстан, 1984. – 107 с.
 Творчество Ясыра Шивазы. – Ф.: Илим, 1974. – 96 с.
 Арли Арбуду. – Б., 1997. – 72 с.
 Мгновенья. – Б., 2004. – 96 с.

Категория:Адабият
Категория:Кыргыз адабияты
Категория:Инсандар
Меңди Мамазаирова

Меңди Мамазаирова — акын, жазуучу.

 Өмүр баяны 
Кара-Суу районунун Коңур-Жаз айылында 1943-жылы 1-майда туулган. 

1965-жылы Кыргыз мамлекеттик университетинин филология факультетин бүтүргөн. 

Эмгек жолун 1965-жылы Кыргыз Мамлекеттик телерадиокоми-тетинде иштөөдөн баштаган. 1967-1971-жж. Кара-Суу районунда орто мектепте мугалим, 1971–1974-жж. Ош облустук край таануу музейинде экскурсия башчысы, 1974-жылда «Мугалимдер газетасы» гезитинде кабарчы болуп иштейт. 1995-1996-жылдары «Азаттык» үналгысынын кабарчысы, 1996-жылдын августунан баштап Кыргыз Мамлекеттик телерадио корпорациясында кабарчы, комментатор болуп эмгектенүүдө.

«Нөшөр» деп аталган алгачкы аңгемелер жыйнагы 1975-жылы жарык көргөн.

1993-жылы «Кыргыз Республикасынын маданиятына эмгек сиңирген ишмери» деген ардактуу наамга татыктуу болгон. 2007-жылы мамлекеттик «Даңк» медалы ыйгарылган. Кыргыз Республикасынын эл акыны (2017).

 Жарык көргөн китептери 
Нөшөр: Аңгемелер. – Ф.: Мектеп, 1975. – 52 б.
Саламатсыңбы, Күн!: Ырлар. – Ф.: Кыргызстан, 1979. – 52 б.
Жайдын эң, ысык күнү: Аңгемелер. – Ф.: Мектеп, 1980. – 144 б.
Туулуп өскөн үй: Повесттер. – Ф.: Кыргызстан, 1983. – 172 б.
Ак канаттуу чабалекей: Повесть жана аңгемелер. – Ф.: Мектеп, 1985. – 204 б.
Наристеге арналган хризантема: Ош драма театры,. 1987.
Турумтай: Роман, повесть, аңгеме. – Ф.: Мектеп, 1988, – 336 б.
Аппак аял айдай кыз (Бакустун ак көйнөгү): Трагедия. – Кыргыз мамлекеттик жаштар театры, 1992.
Кымгуут түшкөн бир кечте: Драма. – К. Жантөшов атындагы Ысык-Көл обл. драма театры, 1993.
Кайгыдан тургуздум сага бир эстелик: Ырлар жыйнагы, ОсОО «Са-быр», 2000.
Турумтай: Роман, аңгеме. – Б., 2004.
Энелер үнү: Публицистикалык поэма. – Б., 2007.
Жаңгак гүлү: Повесттер. – Б., 2007.
Таарынган шаар: Ырлар, поэмалар. – Б.

 Булактар 
Категория:Кыргыз Республикасынын жазуучулары
Категория:Кыргыз маданияты
Категория:Адабият
Категория:Кыргыз акындары
Категория:Акындар
Категория:Драматургдар
Категория:Инсандар
Категория:Кыргыз жазуучулары
Категория:ССРС жазуучулары
Маматова Үрүниса

Маматова Үрүниса (1951-жыл) - акын, жазуучу. 

Акын Үрүниса Маматова Кара-Кулжа районундагы Октябрь айылында 1951-жылы 29-январда туулган. 
1968-жылы Жалал-Абаддагы педагогикалык окуу жайын бүтүрүп, эки жыл өз айылында башталгыч класстын мугалими болуп иштеп, 1972–1977-жж. «СССРдин 50 жылдыгы» атындагы Кыргыз мамлекеттик университетинин филология факультетинде окуган. 
Университетти аяктагандан кийин Кыргыз совет энциклопедиясынын физика, математика, техника редакциясында кенже редактор, 1985–1990-жж. Кыргыз Жазуучулар союзунда машинистка болуп иштеген. Андан кийин 2007-жылга чейин соода менен алектенип келген. 
Чыгармачылык жолу 8-классты аяктап жатканда, акыркы коңгуроо күнү Өзгөн райондук «Октябрь туусу» гезитине «Кош мектебим» деген ырынын чыгышы менен башталган. Андан кийин ырлары облустук, республикалык басмасөздө жарыяланып келди.
«Ак куш» денен алгачкы ырлар жыйнагы 1982-жылы жарык көргөн.
1991-жылдан Кыргызстан Жазуучулар союзунун мүчөсү.
Кыргызстан ЛКЖС БКнын Ардак грамотасы менен сыйланган.

ЖАРЫК КӨРГӨН КИТЕПТЕРИ

Кыргыз тилинде

Ак куш: Ырлар. – Ф.: Кыргызстан, 1982. – 55 б.
Медер: Ырлар. – Ф.: Адабият, 1989. – 69 б.

Категория:Инсандар
Категория:Кыргыз маданияты
Категория:Маданият
Категория:Акындар
Мамбетаипова Шакен

Мамбетаипова Шакен (1936–1995) - акын, сүрөтчү.

 Өмүр баяны 
Шакен Мамбетаипова Тоң районундагы Туура-Там айылында 1936-жылы 20-ноябрда туулган. 1951-жылы Жети-Өгүз районундагы Покровка айылында турмуш-тиричилик комбинатына тигүүчү болуп кирген. 1960-жылы өзүнүн оюулар чийилген альбому менен Фрунзедеги Кыргыз ССРинин Сүрөтчүлөр союзуна кеңеш алуу үчүн келет жана Көркөм фонддун килем жасоочу цехине саймачы, Фрунзе шаарындагы көркөм буюмдар фабрикасынын башкы сүрөтчүсү болуп орношкон. 1965-жылы Оштогу ВЛКСМ атындагы жибек комбинатына которулуп, көчүрмөчү болуп иштейт. 1966–1970-жж. Көркөм окуу жайынын прикладдык бөлүмүндө окуган. Ошол эле мезгилде Кыргыз ССРинин Тарых музейине сүрөтчү-реставратор болуп иштейт. 1968-жылы Бүткүл дүйнөлүк студенттердин жана жаштардын IX фестивалына катышып, жергиликтүү өнөр жай министрлигинин борбордук конструктордук техникалык бюросунун көркөм ишканасында улук инженер-сүрөтчү болгон. 
1971-жылдан СССР Сүрөтчүлөр союзунун мүчөсү.
1975-жылдан Кыргыз ССРинин маданиятына эмгек сиңирген ишмер. 1994-жылдан «Кыргыз Республикасынын Эл сүрөтчүсү».

 Жарык көргөн китептери 
 Кыргыз тилинде 
 Кыргыз пейили: Ырлар. – Ф.: Кыргызстан, 1976. – 36 б. 
 Кыргыз орнаменти. – Ф.: Кыргызстан, 1980. - 28 б. 
 Ырлар. - Ф.: Кыргызстан, 1981. - 184 б. 
 Байыркы жылдыздар. – Ф.: Мектеп, 1984.-71 б. – Ф.: Адабият, 1989. – 71 б.
 Оюмдагы обондор. – Ф.: Кыргызстан, 1986. – 126 б. 
 Улуу тоолор.
 
Категория:Арип боюнча инсандар
Категория:Арип боюнча сүрөтчүлөр
Мамеев Төлөгөн

Мамеев Төлөгөн - акын. 

Төлөгөн Мамеев Кара-кулжа районунун Шаркыратма айылында 1938-жылы 12-майда туулган. 
Ал Оштогу педагогикалык окуу жайын 1955-жылы бүтүрүп, башталгыч класстын мугалими болуп эмгек жолун баштаган. 
1957–1958-жж. райондук «Коммунизм үчүн» гезитинин жооптуу катчысы болуп иштеп, 
1958–1963-жж. Кыргыз мамлекеттик университетинин журналисттик бөлүмүндө окуган. 
1963–1965-жж. орто мектепте орус адабияты жана кыргыз адабияты боюнча мугалим, 
1965–1970-жж. Өзгөн райондук «Октябрь Туусу» гезитинин жооптуу катчысы, 
1970–1971-жж. республикалык «Ленинчил жаш» гезитинде, 
1971–1993-жж. «Кыргызстан маданияты» гезитинде поэзия секциясынын башчысы болуп иштеген.
1994–1996-жж. «Мурас» журналынын бөлүм редактору, 
1996–1998-жж. саясий коомдук «Мээнет» гезитинин башкы редактору болуп иштеген.

Анын алгачкы ыры 1954-жылы Совет райондук «Коммунизм үчүн» гезитине, 
1958-жылы «Ала-Too» журналында жарык көргөн. Ошондон тартып республикалык басма сөздөрдө «Дүбүрт», «Жаштык сапар» аттуу коллективдүү жыйнактарына ырлары кирген. Кийин «Темир канат», «Күн чубак» жыйнактарында ырлары жарыяланган. «Ажайып дүйнө» аттуу алгачкы ырлар жыйнагы 1975-жылы жарык көргөн. 
Т.Мамеев С.Есениндин, Ю.Лермонтовдун, Г.Лорканын, Абайдын чыгармаларын которгон.
Анын ырлары орус, казак, өзбек, алтай ж.б. тилдерде жарык көргөн. 
Т.Мамеевдин журналист катары макалалары, очерк, фельетондору жарык көргөн. Комсомолдун 50 жылдыгынын конкурсунун жеңүүчүсү, ВЛКСМдын, Кыргызстан ЛКЖС БКнын Ардак грамоталары менен бир нече жолу сыйланган.
1986-жылдан СССР Жазуучулар союзунун мүчөсү.
2000-жылы «Кыргыз Республикасынын маданиятына эмгек сиңирген ишмер» деген наам берилген.

ЖАРЫК КӨРГӨН КИТЕПТЕРИ 

Кыргыз тилинде

Ажайып дүйнө: Ырлар. – Ф.: Кыргызстан, 1975. – 66 б.
 
Жүрөктүн ыры: Ырлар. – Ф.: Адабият, 1989. – 71 б.
 
Кызыл таң: Ырлар жана поэмалар. – Ф.: Кыргызстан, 1983. – 88 б. 

Менин жазым: Ырлар жана поэмалар. – Ф.: Мектеп, 1981.

Ата-журт ажары: Ырлар. – Б., 2000. – 204 б.

Категория:Кыргыз маданияты
Категория:Адабият
Категория:Кыргыз акындары
Категория:Акындар
Категория:Инсандар
Эсенбек Медербеков

Эсенбек Медербеков (1936-2003) - кыргыздын белгилүү жазуучусу, романист.

 Кыскача өмүр баяны 
Жазуучу, сынчы Эсенбек Медербеков Сокулук районундагы Октябрь айылында 1936-жылы туулган. 
1959-жылы Кыргыз мамлекеттик университетинин филология факультетинин орус тили жана адабияты бөлүмүн бүтүргөн.
1959-жылдан Фрунзе шаарынын ар кайсы ишканаларында иштеген. 
1962-жылдан Кыргыз ССРинин Мамлекеттик телерадио комитетинде редактор, 
1974-жылдан «Ала-Тоо» журналынын редакциясында адабий кызматкер, бөлүм башчы, башкы редактордун орунбасары, Кыргыз Совет Энциклопедиясынын гуманитардык илимдер бөлүмүндө редактор болуп эмгектенген.

 Чыгармачылыгы 
Жазуучунун биринчи «Досумдун тапшырмасы» аттуу очерктер жыйнагы 1968-жылы жарык көргөн. «Кызыл жалын» аттуу тарыхый-көркөм романдын, бир нече очерктер, повесттер жана аңгемелер жыйнактарынын автору. Ал тарабынан С.Антоновдун «Главный вопрос» аттуу аңгемелери (1971) которулган. 1970-жылдан СССР Жазуучулар союзунун мүчөсү болгон.
 Сыйлыктары 
«Эмгектеги каармандыгы үчүн» медалы менен сыйланган.
 Жарык көргөн чыгармалары 
 Досумдун тапшырмасы: Очерктер. – Ф.: Мектеп, 1968. – 120 б.;
 Суусамыр: Очерктер – Ф.: Кыргызстан, 1970. – 196 б.;
 Нурия: Аңгемелер. – Ф.: Мектеп, 1972. – 15 б.;
 Тунгуч мектеп: Очерктер. – Ф.: Мектеп, 1974. – 142 б.;
 Баба дыйкан: Очерктер. – Ф.: Кыргызстан, 1976. – 104 б.;
 Кичинекей алп: Повесттер. – Ф.: Мектеп, 1978. – 180 б.;
 Кызыл жалын: Тената: Тарыхый көркөм баян. – Ф.: Кыргызстан, 1986. – 228 б.
 Котормолору 
 Антонов С. Башкы маселе: Аңгемелер. – Ф.: Кыргызстан, 1971. – 131 б.

 Булактар 
Категория:Кыргыз адабияты
Категория:Кыргыз жазуучулары
Категория:Кыргыз таануу
Категория:Кыргыз тили
Категория:Кыргыз тарыхы
Категория:Туулгандар 1936-жылы
Категория:Өлгөндөр 2003-жылы
Категория:Кыргызстан
Категория: Кыргыз Республикасынын жазуучулары
Мияшев Таш

Мияшев Таш (1931–2007) - акын, жазуучу.

Таш Мияшев Кара-суу районунун Папан кыштагында 1931-жылы 22-майда туулган. Айылындагы жети жылдык мектепти бүтүп, колхоздо эсептегич болуп иштеген. 
1948 – жылы Ош шаарындагы орто мектепке кирип, аны 1951-жылы бүтүрөт да, ошол эле жылы облустук «Ленин жолу» гезитине өз кабарчылык кызматка орношкон. 
1952–1957-жж. «Большевик» орто мектебинде мугалим, Кара-Суу райондук билим берүү бөлүмүндө инспектор, райкомдо инструктор, облустук «Ленин жолу» гезитинде кызматкер, 
1959-жылдан Кыргызстан Жазуучулар союзунун Ош облусу боюнча кеңешчиси, 
1962-жылдан «Ленин жолу» гезитинде адабий кызматкер болуп иштеген. 
1967-жылы Ош мамлекеттик пединститутун сырттан окуп бүтүргөн.
1967–1969-жж. Москвадагы М.Горький атындагы адабият институтунда окуп келип, «Кыргызстан маданияты» гезитинин Ош облусу боюнча өз кабарчысы,
1972–1975-жж. облустук телерадио комитетинин төрагасы болгон. 
1976-жылдан облустук «Ленин жолу» гезитинде адабий кызматкер, 
1987-жылы «Кыргызстан маданияты» гезитинин өз кабарчылыгына которулуп, ушул кызматта иштеп жүрүп эс алууга чыккан. 

Т.Мияшевдин адабий чыгармачылык жолу 1952-жылдан башталып «Коммунизм семафору» деген алгачкы ыры «Кызыл Кыргызстан» (азыркы «Кыргыз Туусу») гезитине басылган. Ошондон баштап анын ырлары, поэмалары республикалык, облустук гезит-журналдарда жарыяланып келген.
Т.Мияшевдин «Махабат менен коштошуу» аттуу повести экинчи жолу басылып, бул повестин Ош кыргыз драма театры сахналаштырган. Айрым чыгармалары орус тилине которулуп басылган.
Т.Мияшев 1959-жылы Кыргызстан Жазуучулар союзунун мүчөсү болгон.
Үзүрлүү эмгеги үчүн «Эмгектеги каармандыгы үчүн» (1970) медалы менен сыйланып, «Кыргыз Республикасынын маданиятына эмгек сиңирген ишмери» (1995) деген ардак наамга татыктуу болгон.

ЖАРЫК КӨРГӨН КИТЕПТЕРИ 

Кыргыз тилинде

Туңгуч күү: Ырлар. – Б., 1966. – 152 б.

Таңды тосуу: Ырлар жана поэмалар. – Б., 1967. – 60 б.

Махабат менен коштошуу: Повесть. – Б., 1968. – 68 б. 

Комиссар: Даректүү повесть. – Б., 1969. – 100 б. 

Керме-Тоо: Ырлар жана поэмалар. – Б., 1971. – 88 б. 

Дарыя күүсү: Ырлар жана поэма. – Б., 1980. – 104 б.
 
Өлбөстүккө таазим: Повесттер. – Б., 1982. – 316 б. 

Алтын аймак: Ырлар жана поэма. – Б., 1984. – 72 б. 

Аталар жолу: Даректүү повесть. – Б., 1987. – 199 б. 

Ак-Буура ыры: Ырлар. – Ош, 1995. – 176 б. 

Генерал: Даректүү баян. – Ош, 1998. – 192 б.
 
Махабат менен коштошуу: Повесть. – Кант, 1993. – 96 б. 

Баарыбыздын атабыз: Даректүү повесть. – Ош, 1998. – 200 б.

Орус тилинде 

Поклон бессмертию: – Москва, 1987. – 480 с.

Категория:Кыргыз адабияты
Категория:Адабият
Категория:Кыргыз акындары
Категория:Акындар
Категория:Инсандар
Категория:Кыргыз жазуучулары
Категория:Жазуучулар
Молдобаев Тургуналы

Молдобаев Тургуналы - акын. 
Тургуналы Молдобаев Аксы районунда 1934-жылы туулган. 
Аксы районунда 1934-жылы туулган. 1952-жылы Кыргыз мамлекеттик университетинин филология факультетине кирип, аны 1957-жылы бүтүп чыгат. 1957–1967-жж. Жалал-Абад облустук «Коммунизм туусу» гезитинин, «Кыргызстан пионери» гезитинин редакцияларында, Кыргыз телекөрсөтүүсүндө, 1967–1981-жж. «Кыргызстан маданияты» гезитинде адабият бөлүмүнүн башчысы, 1992–1993-жж. «Мурас», «Эл дүйнөсү» журналдарында бөлүм башчы, редактордун орун басары болуп иште-ген. Т.Молдобаевдин чыгармачылыгы орто мектепте окуп жүргөндө башталып oшондон тарта ырлары республикалык газета-журналдарда басыла баштайт. «Жайлоо» аттуу туңгуч китеби 1962-жылы жарык көргөн. Ал казак, өзбек, каракалпак, башкыр, якут акындарынын ырларын жана СССР элдеринин макал-лакаптарын кыргыз тилине которгон.
Т.Молдобаев 1966-жылдан СССР Жазуучулар союзунун, 1959-жылдан СССР Журналистер союзунун мүчөсү.
1995-жылы «Кыргыз Республикасынын маданиятына эмгек сиңирген ишмер» деген наам алган.

 Жарык көргөн китептери 
 Кыргыз тилинде 
Жайлоо. – Ф.: Кыргызокуупедмамбас, 1962. – 60 б.
Жүрөгүмдө Ала-Тоо. – Ф.: Кыргызстан, 1965. – 120 б.
Космостогу чыйырлар. – Ф.: Мектеп, 1966. – 94 б.
Куттуу мекен. – Ф.: Мектеп, 1970. – 80 б.
Туулган жерди сагынуу. – Ф.: Мектеп, 1973. – 84 б.
Замандашым сырдашым: Ырлар. – Ф.: Кыргызстан, 1978. – 76 б.
Күнстан: Ырлар. – Ф.: Мектеп, 1982. – 104 б.
Ой кербени: Ырлар. – Ф.: Кыргызстан. 1984. – 243 б.
Калайыкка ылайык: Тандалган чыгармалар. – Б., 1999. – 526 б.
Эл аман: Ырлар – Ф.: Кыргызстан, 1988. – 119 б.
Өлбөстүн үрөнү: Ырлар жыйнагы. – Ч.Ж.Ж., 1997. – 44 б.
Калайыкка ылайык. Б., 2001. – 100 б.
Ырдүйнө. Б., 2004. – 116 б.
Ойкана. Б., 2006. – 132 б.

 Орус тилинде 
Первопуток: Стихи. – Ф.: Кыргызстан, 1974. – 73 с. 
Доброта: Стихи. – Ф.: Мектеп, 1980. – 68 с.

 Котормолору 
Камбарова Н. Чабалекей. Аңгемелер жана повесттер. – Ф.: Мектеп, 1976. – 72 б. 
Суктануу: Боордош элдердин акындары Кыргызстан жөнүндө. – Ф.: Кыргызстан, 1981.
Сөз берметтери: Дүйнө элдеринин макал-лакаптары. – Ф.: Кыргызстан, 1983.
Кенч: (СССР элдеринин макалдары жана лакаптары). – Ф.: Мектеп, 1987. – 136 б.
Церетели А. Жарганат: Жомоктор. – Ф.: Мектеп, 1987. – 20 б. 
Кенч. Орто-Азия элдеринин накылдары. – Ф.: Мектеп, 1989. 
Жусуп Баласагын. Накыл сөздөр. – Ф.: Жаштар басмасы, 1999. – 64 б.
Ырыс алды ынтымак. Кыргызстан элдеринин накыл сөздөрү. – Б., 1999. – 48 б.
Акыл берметтери. Түрк элдеринин накыл сөздөрү. – Б., 1998. – 52 б.
Накыл кенчи. Дүйнө элдеринин накыл сөздөрү. – Б., 1999. 
Накыл китеп. Он китептен тандалма. – Б., 2000. – 80 б.

 Колдонулган адабияттар 
 Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6

Категория:Кыргыз Республикасынын жазуучулары
Категория:Кыргыз адабияты
Категория:Адабият
Категория:Кыргыз акындары
Категория:Акындар
Категория:Инсандар
Момунова Гүлсайра

МОМУНОВА 
ГҮЛСАЙРА

Акын Гулсайра Момунова Ленинполь районуна караштуу Кең-Арал айылында 1937-жылы 30-декабрда туулган. 1955-жылы 30-декабрда Талас шаарында орто мектепти, 1960-жылы В.В.Маяковский атындагы Кыргыз кыз-келиндер институтун бүтүргөн.
1961–1969-жж. «Советтик Кыргызстан» гезитинде кызматкер, 1971-жылдан «Кыргызстан» басмасында редактор, 1973–1993-жж. «Кыргызстан аялдары» журналында жооптуу катчы, башкы редактордун орунбасары, 1993-жылдан республикалык маанидеги персоналдык пенсияда.
Биринчи ырлар жыйнагы «Тилек» деген ат менен 1964-жылы жарык көргөн. Бир катар поэтикалык кыргыз тилиндеги жыйнактардын, эки орус тилине которулган жыйнактардын автору, бир топ жамааттык котормолордун авторлошу.
И.Жакановдун «Возвращенная песня» повестин кыргыз тилине которгон (1973). Очерктери, публицистикалык макалалары басылмаларга жарыяланып келет. Кээ бир ырларына музыка жазылган.
1996-жылы Туркияда өткөн Ата Мекенди даңктоо ырларынын эларалык конкурсунда «Боз үй» поэмасы «Куттуу апта» медалын жеңип алган.
1971-жылдан Жазуучулар союзунун, 1965-жылдан СССР Журналисттер союзунун мүчөсү.
Кыргыз ССРинин Жогорку Советинин Ардак Грамотасы менен сыйланган. 
1987-жылдан «Кыргыз Республикасынын маданиятына эмгек сиңирген ишмер» наамын алган. 2001-жылы «Эр Манас урпагы» медалы менен сыйланган, 2003-жылы «Түгөлбай Ата» адабий сыйлыгынын лауреаты болду. 2011-жылы Кыргыз Республикасынын эл акыны наамын алган.

ЖАРЫК КӨРГӨН КИТЕПТЕРИ 

Кыргыз тилинде

Тилек: Ырлар жыйнагы. – Ф.: Кыргызмамбас, 1963. – 31 б. 

Кыял чабыты: Ырлар, поэма. – Ф.: Кыргызстан 1967. – 108 б. 

Саябан: Ырлар жана поэмалар. – Ф.: Мектеп, 1969. – 55 б.

Менин күнүм: Ырлар жана поэмалар. – Ф.: Кыргызстан, 1972. – 100 б. 

Жылаажын: Ырлар жана поэмалар. – Ф.: Мектеп, 1976. – 187 б.
 
Өмүр бешигим: Ырлар жана поэма. – Ф.: Мектеп, 1979. – 160 б. 

Тереңдеги берметтер: Ырлар жана поэмалар. – Ф.: Кыргызстан, 1981. – 112 б.

Ак марал: Ырлар жана поэмалар. – Ф.: Мектеп, 1984. – 121 б.

Табаар белем: Ырлар, поэмалар. – Ф.: Кыргызстан, 1987. – 172 б.

Айдарым: Ырлар. – Б.: Адабият, 1991. – 176 б.

Аяй-Аяй: Ырлар. – Ф.: Адабият, 1991. – 12 б.

Жан дүйнө: Ырлар жана поэмалар. – Б.: Кыргызстан.1994. – 351 б.

Кут дүйнө: Ырлар жана поэмалар. – Б.: Бийиктик, 2004. – 403 б.

Орус тилинде

Признание в любви (сборник стихов разных авторов). – Ф.: Кыргызстан. 

День рождения: Стихи и поэмы. – Ф.: Кыргызстан, 1978. – 92 с. 

Улыбка: Стихи. – Ф.: Кыргызстан, 1983. – 128 с.

КОТОРМОЛОРУ

Жаканов И. Возвращенная песня: Повесть. 1973. – 304 б.

Ковусова Анна (Т. Байзаков менен бирге). – Ф.: Кыргызстан, 1971. – 203 б.

Мухамед Икбал. Ырлар. – Б.: 2003. – 100 б.